
AVIZ

asupra proiectului de Lege aprobarea Ordonanţei de urgenţă a Guvernului nr.76/2016 privind înfiinţarea, organizarea şi funcţionarea Direcţiei 
Generale de Protecţie Internă a Ministerului Afacerilor Interne 
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere şi avizare, în procedură de urgență,  cu proiectul de Lege aprobarea Ordonanţei de urgenţă a Guvernului nr.76/2016 privind înfiinţarea, organizarea şi funcţionarea Direcţiei Generale de Protecţie Internă a Ministerului Afacerilor Interne.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este  prima Cameră.

Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut inițiativa legislativă menţionată mai sus, în şedinţa din  07 martie 2017.
Membrii Comisiei au examinat iniţiativa legislativă supusă avizării, expunerea de motive şi avizul Consiliului Legislativ.
În urma dezbaterilor, deputații prezenți la lucrări au hotărât, cu majoritate de voturi, întocmirea unui aviz favorabil cu amendamentele prezentate in anexă.

	PREŞEDINTE,
Leonardo BADEA


Consilier parlamentar

Vasilica Popa
ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1.
	Art. 13 - (1) Datele şi informaţiile referitoare la ameninţările, vulnerabilităţile şi factorii de risc identificaţi sunt comunicate, după caz, beneficiarilor legali prevăzuţi de art. 11 din Legea nr. 51/1991, republicată, cu completările ulterioare şi şefilor structurilor Ministerului Afacerilor Interne, în scopul adoptării deciziilor şi măsurilor necesare prevenirii materializării acestora.
	Alineatul (1) al art. 13 se modifică și va avea următorul cuprins:

Art. 13 - (1) Datele şi informaţiile referitoare la ameninţările, vulnerabilităţile şi factorii de risc identificaţi sunt comunicate, după caz, beneficiarilor legali prevăzuţi de art. 11 din Legea nr. 51/1991, republicată, cu completările ulterioare şi şefilor structurilor Ministerului Afacerilor Interne, în scopul îndeplinirii atribuţiilor specifice. 

Autor:

Dp. Marilen - Gabriel PIRTEA – PNL
	Pentru precizia viitoarei norme şi armonizarea acesteia cu dispoziţiile Legii nr. 51/1991.

	2.
	Art. 27 - (3)
În termen de 45 de zile de la data intrării în vigoare a prezentei ordonanţe de urgenţă, prin hotărâre a Guvernului, se stabilesc sigla Direcţiei Generale de Protecţie Internă, ca semn de armă pentru individualizare şi recunoaştere, uniforma cadrelor militare ale Direcţiei Generale de Protecţie Internă, precum şi forma şi conţinutul insignei şi a documentelor de legitimare a acestora.
	Alineatul (3) al art. 27 se modifică și va avea următorul cuprins:
 (3)
În termen de 45 de zile de la data intrării în vigoare a prezentei ordonanţe de urgenţă, prin hotărâre a Guvernului, se stabilesc însemnul heraldic al Direcţiei Generale de Protecţie Internă, uniforma cadrelor militare ale Direcţiei Generale de Protecţie Internă, precum şi forma şi conţinutul insignei şi a documentelor de legitimare a acestora.
Autor:

Dp. Leonardo BADEA – PSD
	Potrivit terminologiei prevăzute de Legea nr. 102/1992 privind stema ţării şi sigiliul statului, cu modificările şi completările ulterioare.


